הייתה זו שעת אחר הצהריים ביום שבת של חודש מאי
ופתאום הבנתי
שמחר יום האם,
ושלא קניתי מתנה לאמי,
אז התחלתי לחשוב
מה כדאי לי לקנות לאמי לכבוד יום האם?
חשבתי שאולי אצור עבורה
כרטיס ברכה אינטראקטיבי
באמצעות תוכנת ה"סקראץ'" שפיתחתי באותו הזמן
יחד עם קבוצת המחקר שלי במעבדת המדיה של אוניברסיטת MIT?
פיתחנו תוכנה זו כדי שאנשים יוכלו ליצור בקלות
סיפורים אינטראקטיבים, משחקים והנפשות משלהם
ואז לחלוק אותם אחד עם השני.
אז חשבתי לעצמי שזו תהיה הזדמנות טובה להשתמש ב"סקראץ'"
כדי ליצור כרטיס ברכה אינטראקטיבי עבור אמי.
לפני שהכנתי את כרטיס יום האם שלי,
חשבתי שאני אביט
באתר סקרץ'.
אז במהלך השנים האחרונות, ילדים מסביב לעולם
מגיל 8 ומעלה, חלקו את הפרוייקטים שלהם,
וחשבתי, אני תוהה אם, מכל שלושת מליוני הפרוייקטים,
אם מישהו אחר חשב על כרטיס ליום האם.
אז בתיבת החיפוש הקלדתי
"יום האם,"
והופתעתי ונהנתי לראות רשימה
של עשרות על עשרות של כרטיסים ליום האם
שהופיעו באתר סקרץ',
רבים מהם מ24 השעות האחרונות
של אנשים שדחו לרגע האחרון בדיוק כמוני.
אז התחלתי להביט בהם. (מוזיקה)
ראיתי אחד מהם שהראה חתולה
ואת אימה ואיחלה לאימה יום האם שמח.
והיוצרת ברוב התחשבות
הציעה כפתור הפעלה מחדש לאימה.
אחד נוסף היה פרוייקט אינטראקטיבי בו,
כשהזזתם את העכבר על האותיות של "יום אם שמח,"
הוא גילה סלוגן מיוחד ליום אם שמי.
(מוזיקה) בזה, היוצרת סיפרה נרטיב
על איך היא גיגלה כדי למצוא
מתי יום האם.
(הקלדה) ואז כשמצאה מתי יום האם מתרחש,
היא שלחה ברכת יום האם מיוחדת
על כמה היא אוהבת את אימה.
אז אני ממש נהנתי להביט בפרוייקטים האלה
ולשחק עם הפרוייקטים האלה.
למעשה, אהבתי את זה כל כך, שבמקום להכין פרוייקט לאימי,
שלחתי לאימי לינק לבערך שנים עשר מהפרוייקטים האלה. (צחוק)
ולמעשה, היא הגיבה בדיוק בדרך שקיויתי שהיא תגיב.
היא כתבה לי חזרה ואמרה,
"אני כל כך גאה שיש לי בן שיצר את התוכנה
שאיפשרה לילדים האלה ליצור כרטיסי ברכה ליום האם לאימותיהם."
אז אימי היתה שמחה, וזה עשה אותי שמח,
אבל למעשה הייתי אפילו שמח יותר מסיבה אחרת.
הייתי שמח בגלל שהילדים האלה השתמשו בסקרץ'
בדיוק בדרך שקיוויתי שישתמשו בה.
כשהם יצרו את ברכות יום האם האינטראקטיביות שלהם,
יכולתם לראות שהם ממש
הפכו לרהוטים בטכנולוגיות.
ולמה אני מתכוון ברהוטים?
התכוונתי שהם מסוגלים להתחיל להביע את עצמם
ולהתחיל להביע את רעיונותיהם.
וכשאתם מתחילים להיות רהוטים בשפה,
זה אומר שאתם יכולים לכתוב פוסט בבלוג
או לספר בדיחה למישהו או לכתוב מכתב לחבר.
וזה דומה בטכנולוגיות חדשות.
על ידי כתיבה, על ידי יצירה של ברכות יום האם אינטראקטיביות האלו,
הילדים האלה הראו שהם באמת רהוטים
בטכנולוגיות חדשות.
עכשיו אולי אתם לא תהיו כל כך מופתעים מזה,
בגלל שהרבה פעמים אנשים מרגישים
שאנשים צעירים יכולים לעשות כל מני דברים עם טכנולוגיה.
אני מתכוון, כולנו שמענו שמתייחסים לאנשים צעירים כ"ילידים דיגיטליים."
אבל למעשה אני די סקפטי בנוגע למושג.
אני לא בטוח שאנחנו צריכים לחשוב על צעירים כילידים דיגיטליים.
כשאתם באמת מסתכלים על זה, איך זה שאנשים צעירים
מבלים את רוב זמנם בשימוש בטכנולוגיה?
אתם רואים אותם הרבה במצבים כאלה,
או כאלה,
ואין ספק שאנשים צעירים
מרגישים בנוח לגלוש
ולצ'טט ולסמס ולשחק.
אבל זה לא באמת הופך אותם לרהוטים.
אז לאנשים צעירים היום יש הרבה נסיון
והכרה טובה עם עיסוק בטכנולוגיות חדשות,
אבל הרבה פחות עם יצירת הטכנולוגיות החדשות האלו
והבעה של עצמם עם טכנולוגיות חדשות.
זה כאילו הם יודעים לקרוא
אבל לא לכתוב עם טכנולוגיות חדשות.
ואני מתעניין לראות, איך אנחנו יכולים לעזור לאנשים צעירים להפוך לרהוטים
כך שיוכלו לכתוב עם טכנולוגיות חדשות?
וזה באמת אומר שהם צריכים להיות מסוגלים
לכתוב את התוכניות שלהם, או קוד.
אז, יותר ויותר, אנשים מתחילים להבין
את החשיבות של למידת קוד.
אתם יודעים, בשנים האחרונות, היו
מאות ארגונים חדשים ואתרים
שעוזרים לצעירים ללמוד קוד.
אתם מסתכלים ברשת, אתם תראו מקומות כמו קודאקדמי
וארועים כמו קודרדוג'ו
ואתרים כמו בנות שמקודדות,
או קוד של בנות שחורות.
נראה שכולם נכנסים לזה.
אתם יודעים, רק בתחילת השנה,
ממש בהתחלה,
ראש העיר ניו יורק מייקל בלומברג
סיפר החלטת שנה חדשה שהוא יתחיל ללמוד
לכתוב קוד ב 2012.
כמה חודשים מאוחר יותר, מדינת אסטוניה החליטה
שכל תלמידי כיתה א' צריכים ללמוד לתכנת.
וזה התחיל דיון באגליה
על האם כל הילדים צריכים ללמוד תכנות.
עכשיו, לחלק מכם, כשאתם שומעים על זה,
זה אולי יראה מוזר שכולם ילמדו לתכנת.
כשהרבה אנשים חושבים על תכנות, הם חושבים על זה
כמשהו שרק תת קהילה צרה
של אנשים תעשה,
והם חושבים על תכנות שהוא נראה ככה.
למעשה, אם ככה היה נראה תכנות,
זה באמת היה רק תת קבוצה קטנה של אנשים
עם יכולות מתמטיות מיוחדות ורקע טכנולוגי
שיכלו לקודד.
אבל תכנות לא חייב להיות כזה.
תנו לי להראות לכם איך זה לקודד בסקרץ'.
אז בסקרץ', כדי לקודד, אתם צריכים לחבר בלוקים יחד.
במקרה הזה, אתם לוקחים בלוק הזזה,
ומוסיפים אותו לערמה,
והבלוקים בערמת הבלוקים שולטים בתהנהגויות
של דמויות שונות במשחק או בסיפור שלכם,
במקרה הזה שולטים בדג הגדול.
אחרי שיצרתם את התוכנית, אתם יכולים ללחוץ על "שיתוף,"
ולשתף את הפרוייקט שלכם עם אנשים אחרים,
כך שהם יוכלו להשתמש בפרוייקט
ולהתחיל גם לעבוד על הפרוייקט.
אז, כמובן, ליצור משחק דג זה לא הדבר היחיד
שאתם יכולים לעשות בסקרץ'.
מתוך מליוני הפרוייקטים באתר סקרץ',
יש הכל מסיפורים מונפשים
לפרוייקטי מדע בבית ספר
לאופרות סבון של אנימה
לכלי בניה וירטואליים
ליצירה מחדש של משחקי וידאו
למשאלי דעת קהל פוליטיים
לשיעורים בטריגונומטריה
לאומנות אינטראקטיבית, וכן,
כרטיסי יום האם אינטראקטיביים.
אז אני חושב שיש כל כך הרבה דרכים
שאנשים יכולים להביע את עצמם עם זה,
להיות מסוגלים לקחת את הרעיונות שלהם ולשתף אותם עם העולם.
וזה לא רק נשאר על המסך.
אתם יכולים גם לתכנת שיתממשק עם העולם הפיסי סביבכם.
הנה דוגמה מהונג קונג,
בה ילדים המציאו משחק
ואז בנו מכשיר אינטראקטיבי פיסי משלהם
והיה להם רגש אור, כך שהאור
מגלה את החור בלוח,
כך שהם מזיזים את המסור הפיסי,
רגש האור מגלה את החור
ושולט במסור הוירטואלי על המסך
ומנסר את העץ.
אנחנו נמשיך לחפש דרכים חדשות
לחבר את העולם הפיסי והוירטואלי
ולחבר את העולם סביבנו.
זו דוגמה מגרסה חדשה של סקרץ'
שנשחרר בחודשים הקרובים,
ואנחנו מנסים שוב להיות מסוגלים
לדחוף אתכם לכיוונים חדשים.
הנה דוגמה.
היא משתמשת במצלמת רשת.
וכשאתם מזיזים את היד, אני יכול לפוצץ את הבלונים
או שאני יכול להזיז את החרק.
אז זה קצת כמו מיקרוסופט קינקט,
שם אתם שולטים בעולם עם תנועות.
אבל במקום סתם לשחק במשחק של מישהו אחר,
אתם יוצרים את המשחקים,
ואם אתם רואים משחק של מישהו אחר,
אתם יכולים להגיד "תראו בפנים,"
ואתם יכולים לראות את ערמות הבלוקים ששולטים בו.
אז יש בלוק חדש שאומר כמה תנועת וידאו יש,
ואז, אם יש יותר מדי תנועת וידאו,
הוא יגיד לבלון להתפוצץ.
באותה דרך שזה משתמש במצלמה
כדי לקבל מידע לתוך סקרץ',
אתם יכולים להשתמש במיקרופון.
הנה דוגמה של פרוייקט שמשתמש במיקרופון.
אז אני אתן לכם לשלוט במשחק הזה
עם קולותיכם.
(צרצרים מצרצרים)(צעקות)(גריסה)
(צחוק)
(מחיאות כפיים)
כשילדים יוצרים פרוייקטים כאלה,
הם לומדים לתכנת,
אבל יותר חשוב, הם מקודדים ללמוד.
מפני שכשהם לומדים לתכנת,
זה מאפשר להם ללמוד הרבה דברים אחרים,
זה פותח הרבה הזדמנויות חדשות ללמידה.
שוב, זה יעיל לעשות אנלוגיה לקריאה וכתיבה.
כשאתם לומדים לקרוא ולכתוב, זה פותח
הזדמנויות ללמוד כל כך הרבה דברים אחרים.
כשאתם לומדים לקרוא, אתם יכולים לקרוא כדי ללמוד.
וזה אותו הדבר עם תכנות.
אם אתם לומדים לתכנת, אתם יכולים לתכנת כדי ללמוד.
עכשיו כמה מהדברים שאתם יכולים לעשות הם די ברורים.
אתם לומדים יותר על איך מחשבים עובדים.
אבל זה רק איפה שזה מתחיל.
כשאתם לומדים לתכנת, זה פותח לכם אפשרויות ללמוד
הרבה דברים אחרים.
תנו לי להראות לכם דוגמה.
הנה עוד פרוייקט,
וראיתי את זה כשביקרתי
את אחד ממועדוני המחשבים.
אלה מרכזי למידה אחרי בית הספר שעזרנו להקים
שעוזרים לצעירים מקהילות עם הכנסה נמוכה
ללמוד להביע את עצמם בצורה יצירתית עם טכנולוגיות חדשות.
וכשהלכתי לאחד המועדונים לפני כמה שנים,
ראיתי בן 13 שהשתמש בתוכנת סקרץ'
ליצור משחק שדומה קצת לזה,
והוא היה ממש מרוצה מהמשחק שלו וגאה במשחק שלו,
אבל הוא גם רצה לעשות יותר.
הוא רצה לשמור תוצאות.
אז זה היה משחק בו דגים גדולים אוכלים דגים קטנים,
אבל הוא רצה לשמור את התוצאה, כך שכל פעם
שדג גדול אוכל דג קטן,
התוצאה תעלה והמשחק יעקוב אחריה,
והוא לא ידע איך לעשות את זה.
אז הראתי לו.
בסקרץ', אתם יכולים ליצור שנקרא משתנה.
אני אקרא לזה תוצאה.
וזה יוצר כמה בלוקים חדשים בשבילכם,
וגם יוצר לוח תוצאות קטן שעוקב אחרי התוצאה,
כך שכל פעם שאני לוחץ על "שנה תוצאה," זה מעלה את התוצאה.
אז הראתי את זה לחבר המועדון --
בואו נקרא לו ויקטור -- וויקטור,
כשהוא ראה שהבלוק הזה יאפשר לו להעלות את התוצאה,
הוא ידע בדיוק מה לעשות.
הוא לקח את הבלוק
והוא הכניס אותו לתוכנית
בדיוק איפה שהדג הגדול אוכל את הדג הקטן.
ואז, כל פעם שהדג הגדול אכל את הדג הקטן,
הוא העלה את התוצאה, והתוצאה עלתה באחד.
וזה עובד למעשה.
והוא ראה את זה, והוא כל כך התלהב,
הוא הושיט לי את היד,
ואמר, "תודה, תודה,תודה."
ומה שעבר לי בראש היה,
כמה פעמים תלמידים מודים למורים שלהם
על שלימדו אותם משתנים? (צחוק)
זה לא קורה ברוב הכיתות,
אבל זה בגלל שברוב הכיתות, כשילדים לומדים על משתנים,
הם לא יודעים למה הם לומדים את זה.
זה לא משהו, באמת, שהם יכולם להשתמש בו.
כשאתם לומדים רעיונות כמו זה בסקרץ',
אתם יכולים ללמוד את זה בדרך שהיא באמת משמעותית ונותנת מוטיבציה,
שאתם יכולים להבין את הסיבות ללימוד משתנים,
אנחנו רואים שילדים לומדים את זה יותר לעומק
וטוב יותר.
את ויקטור לימדו, אני בטוח, על משתנים בבית הספר,
אבל לא באמת -- הוא לא שם לב.
עכשיו היתה לו סיבה ללמוד משתנים.
אז כשהוא למד דרך קוד, וקידד כדי ללמוד,
אתם לומדים את זה בדרך עם משמעות, וזו הדרך הטובה ביותר ללמוד.
אז כשילדים כמו ויקטור יוצרים פרוייקטים כמו זה,
הם לומדים קונספטים חשובים כמו משתנים,
אבל זו רק ההתחלה.
כשויקטור עבד על הפרוייקט שלו ויצר את התסריטים,
הוא גם למד על התהליך של עיצוב,
איך להתחיל עם שביב של רעיון
ולהפוך אותו לפרוייקט מלא ועובד
כמו זה שאתם רואים כאן.
אז הוא למד הרבה עקרונות בסיסיים של עיצוב,
על איך לנסות רעיונות חדשים,
איך לקחת רעיונות מורכבים ולחלק אותם לחלקים פשוטים יותר,
איך לשתף פעולה עם אנשים אחרים בפרוייקטים שלכם,
על איך למצוא ולתקן באגים כשדברים לא עובדים,
איך לשמור על עקביות ולעמוד
בפני תיסכול כשדברים לא עובדים טוב.
עכשיו אלה כישורים חשובים
שלא רלוונטיים רק לקוד.
הם רלוונטיים לכל מיני פעילויות שונות.
עכשיו, מי יודע אם ויקטור יגדל להיות
מתכנת או מדען מחשב מקצועי?
זה כנראה לא סביר,
אבל בלי קשר למה הוא יעשה,
הוא יהיה מסוגל להשתמש בכישורי העיצוב שהוא למד.
בלי קשר לאם יגדל להיות מנהל שיווק
או מכונאי או מארגן קהילתי,
הרעיונות האלה שימושיים לכולם.
ושוב, זה עוזר לחשוב על האנלוגיה של השפה.
כשאתם רהוטים בקריאה וכתיבה,
זה לא משהו שאתם עושים
רק כדי להיות כותב מקצועי.
מעט מאוד אנשים הופכים לכותבים מקצועיים.
אבל זה מועיל לכולם ללמוד איך לקרוא ולכתוב.
שוב, אותו הדבר עם תכנות.
רוב האנשים לא יגדלו להיות
מדעני מחשב מקצועיים או מתכנתים,
אבל הכישורים האלה של חשיבה יצירתית,
הגיון שיטתי, עבודה בשיתוף פעולה --
כישורים שאתם מפתחים כשאתם מפתחים בסקרץ' --
הם דברים שאנשים יכולים להשתמש בהם לא משנה במה יעבדו.
וזה לא רק בנוגע לעבודה שלכם.
תכנות יכול גם לאפשר לכם
להביע את הרעיונות שלכם והרגשות שלכם בחיים האישיים.
תנו לי לסיים עם רק עוד דוגמה אחת.
אז זו דוגמה שהגיעה
אחרי ששלחתי את כרטיס יום האם לאימי,
היא החליטה שהיא רוצה ללמוד סקרץ'.
אז היא עשתה פרוייקט ליום הולדתי
ושלחה לי כרטיס יום הולדת של סקרץ'.
עכשיו הפרוייקט הזה לא יזכה באף פרס על עיצוב,
ואתם יכולים להיות בטוחים שאימי בת ה 83
לא מתאמנת להיות מתכנתת מקצועית או מדענית מחשב.
אבל עבודה על הפרוייקט הזה איפשרה לה
ליצור חיבור למישהו שאכפת לה ממנו
ואפשר לה להמשיך ללמוד דברים חדשים
ולהמשיך לתרגל את היצירתיות שלה
ולפתח דרכים חדשות להביע את עצמה.
אז כשאנחנו מביטים ורואים
שמייקל בלומברג לומד לתכנת,
כל הילדים באסטוניה לומדים לתכנת,
אפילו אמא שלי למדה לתכנת,
אתם לא חושבים שהגיע הזמן שאתם
תחשבו על ללמוד תכנות?
אם אתם מתעניינים לנסות,
אני אעודד אתכם ללכת לאתר סקרץ'.
זה scratch.mit.edu,
לנסות תכנות.
תודה רבה לכם. (מחיאות כפיים)